11 วิชาชีพโวยถูกเมินห้ามร่วมจัดสอน
ฟ้องประชาชนหวั่นคุณภาพถดถอยเสียเงิน-เวลา ห่วงหมอเถื่อนผุด,ที่กรมประชาสัมพันธ์ วันที่ 29 ส.ค. สมาพันธ์สภาวิชาชีพแห่งประเทศไทย โดยมีสภาวิชาชีพ 11 แห่ง ร่วมกันแถลงข่าว (ร่าง) พ.ร.บ.การอุดมศึกษา พ.ศ.  ผลกระทบต่อชีวิตและสวัสดิภาพของประชาชนไทย โดยนายทัศไนย ไชยแขวง อุปนายกสภาทนายความในพระบรมราชูปถัมภ์ กล่าวว่า สภาวิชาชีพเห็นด้วยกับร่าง พ.ร.บ.การอุดมศึกษา พ.ศ.  แต่ห่วงใยในบางมาตราที่อาจส่งผลกระทบต่อการจัดการเรียนการสอนและตัวนักศึกษาโดยตรง โดยเฉพาะมาตรา 64 ที่ให้สภาวิชาชีพมีส่วนแสดงความคิดเห็นประกอบการจัดทำหลักสูตร แต่มิได้ให้อำนาจรับรองหรือกำหนด การจัดการเรียนการสอนหรือสร้างภาระอื่นใดให้กับสถาบันอุดมศึกษา มาตรา 65 สภาวิชาชีพจะออก ข้อบังคับหรือหลักเกณฑ์เพื่อจัดระเบียบการประกอบอาชีพ โดยมีลักษณะเป็นการเลือกปฏิบัติหรือก้าวก่ายการจัดการศึกษาของสถาบันอุดมศึกษามิได้ มาตรา 66 กรณีที่คณะกรรมการการอุดมศึกษาเห็นว่าสภา วิชาชีพใดฝ่าฝืนมาตรา 64 ให้แจ้งให้สภาวิชาชีพทราบ และให้สภาวิชาชีพปฏิบัติตามนั้น และมาตรา 48 สถาบัน อุดมศึกษามีหน้าที่ให้บริการทางวิชาการและวิชาชีพและให้คำปรึกษาทางวิชาการและวิชาชีพแก่สังคมภายนอกสถาบันอุดมศึกษา ซึ่งสมาพันธ์สภาวิชาชีพฯ เรียกร้องหลายครั้งแล้ว โดยขอให้ตัดมาตรา 64, 65, 66 ของร่าง พ.ร.บ.การอุดมศึกษาออกทั้งหมด ที่ผ่านมาได้เสนอความเห็นไปยังผู้เกี่ยวข้องหลายครั้ง แต่ไม่ได้ รับความสนใจ รู้สึกน้อยเนื้อต่ำใจ กระทั่ง ครม.มีมติร่าง พ.ร.บ.การอุดมศึกษา เมื่อวันที่ 7 ส.ค. ก็ยังมีทั้ง 3 มาตราดังกล่าวอยู่ จึงต้องเรียกร้องผ่านสื่อ ทั้งนี้ สมาพันธ์วิชาชีพ 11 แห่งจะเดินหน้าให้ข้อมูลกับประชาชนถึงผลกระทบของการที่สภาวิชาชีพไม่สามารถไปรับรองสถาบันหรือหลักสูตร และร่วมจัดการสอนได้ หากให้สภาวิชาชีพทำหน้าที่จัดสอบใบอนุญาตประกอบวิชาชีพหลังจากจบการศึกษาเท่านั้น หากนักศึกษาสอบไม่ได้ ก็จะเสียทั้งเงินและเวลา รวมทั้งอาจพบปัญหาบุคลากรเถื่อนที่ประกอบอาชีพโดยไม่มีใบอนุญาตฯ,ด้าน ทพ.ไพศาล กังวลกิจ นายกทันตแพทยสภา กล่าวว่า การรับรองหลักสูตรเป็นการคุ้มครองผู้บริโภคที่มารับการศึกษา ที่น่าห่วงคือ หากสอบใบอนุญาตฯไม่ผ่าน คนเหล่านี้ก็คงไม่อยู่เฉย ต้องหาทางประกอบอาชีพโดยไม่มีใบอนุญาตฯ อาจจะพบปัญหาหมอเถื่อนก็ได้.
สมาพันธ์สภาวิชาชีพแห่งประเทศไทย โดยมีสภาวิชาชีพ 11 แห่ง ร่วมกันแถลงข่าว (ร่าง) พ.ร.บ.การอุดมศึกษา พ.ศ.  ผลกระทบต่อชีวิตและสวัสดิภาพของประชาชนไทย โดยนายทัศไนย ไชยแขวง
สมาพันธ์สภาวิชาชีพแห่งประเทศไทย,พ.ร.บ.การอุดมศึกษา,ทัศไนย ไชยแขวง,สภาวิชาชีพ,ไพศาล กังวลกิจ,การศึกษา